CELEX: C2006/281/16
Language: sl
Date: 2006-11-18 00:00:00
Title: Zadeva C-496/04: Sodba Sodišča (prvi senat) z dne 14. septembra 2006 (predlog za sprejetje predhodne odločbe College van Beroep voor het bedrijfsleven — Nizozemska) — J. Slob proti Productschap Zuivel (Mleko in mlečni proizvodi — Neposredna prodaja — Referenčna količina — Prekoračitev — Dodatna dajatev za mleko — Obveznost proizvajalca, voditi evidenco blaga — Člen 7(1) in (3) Uredbe (EGS) št. 536/93 — Dodatni nacionalni ukrepi — Pristojnost držav članic)

18.11.2006   
            
            
               SL
            
            
               Uradni list Evropske unije
            
            
               C 281/10
            
         Sodba Sodišča (prvi senat) z dne 14. septembra 2006 (predlog za sprejetje predhodne odločbe College van Beroep voor het bedrijfsleven — Nizozemska) — J. Slob proti Productschap Zuivel
   (Zadeva C-496/04) (1)
   
   (Mleko in mlečni proizvodi - Neposredna prodaja - Referenčna količina - Prekoračitev - Dodatna dajatev za mleko - Obveznost proizvajalca, voditi evidenco „blaga“ - Člen 7(1) in (3) Uredbe (EGS) št. 536/93 - Dodatni nacionalni ukrepi - Pristojnost držav članic)
   (2006/C 281/16)
   Jezik postopka: nizozemščina
   Predložitveno sodišče
   College van Beroep voor het bedrijfsleven
   Stranki v postopku v glavni stvari
   
      Tožeča stranka: J. Slob
   
      Tožena stranka: Productschap Zuivel
   Predmet
   Predlog za sprejetje predhodne odločbe — College van Beroep voor het bedrijfsleven — Razlaga členov 7(1)(f) in (3) Uredbe Komisije (EGS) št. 536/93 z dne 9. marca 1993 o določitvi podrobnih pravil za uporabo dodatne dajatve za mleko in mlečne proizvode (UL L 57, str. 12) — Obseg obveznosti proizvajalca, voditi evidenco „blaga“, za proizvajalce, ki imajo referenčno količino neposrednih prodaj — Dodatne obveznosti, ki jih nalaga država članica — Vprašanje, ki ga nacionalni sodnik ni postavil — Neobstoj odgovora Sodišča.
   Izrek
   
               1)
            
            
               Člen 7(1), prvi stavek, Uredbe Komisije (EGS) št. 536/93 z dne 9. marca 1993, ki določa podrobna pravila za uporabo dodatne dajatve za mleko in mlečne proizvode, je treba razlagati tako, da ta določba državo članico pooblašča, da, če je to potrebno, sprejme ureditev, ki proizvajalcem mleka na njenem ozemlju nalaga obveznost vodenja dodatnih evidenc, ki je obsežnejša kot obveznost iz člena 7(1)(f) iste uredbe. Pri izvrševanju tega pooblastila mora država članica upoštevati temeljna načela prava Skupnosti.
            
         
               2)
            
            
               Pravo Skupnosti ne nasprotuje ureditvi, ki proizvajalcem mleka nalaga, naj v register vpisujejo količine proizvedenega masla in način njegove uporabe, čeprav je bilo maslo uničeno ali pretvorjeno v krmo za živali, če je v zadevni državi članici zgolj na podlagi predpisov Skupnosti težko doseči učinkovit nadzor nad pravilnostjo obračunov neposredne prodaje, ki jih sestavijo proizvajalci.
            
         
      (1)  UL C 31, 5.2.2005.